proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 11 de abril de 2008 pola que se aproban as bases reguladoras para a concesión de axudas, en réxime de concorrencia competitiva, para os concellos de Galicia con menos de 50.000 habitantes e as súas entidades públicas con personalidade xurídica propia para a realización de actividades culturais, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 20/05/2008

Advertidos erros na devandita orde, publicada no DOG nº 86, do martes 6 de maio de 2008, é necesario efectuar a seguinte corrección no punto 1 do artigo 4º, onde di: «deberán presentar a correspondente solicitude no prazo dun mes contado a partir do seguinte ao da publicación desta orde», debe dicir: «deberán presentar a correspondente solicitude no prazo dun mes contado a partir do día seguinte ao da publicación desta orde».
CORRECCIÓN de erros.-Orde do 17 de abril de 2008 pola que se aproban as bases reguladoras para a concesión de axudas, en réxime de concorrencia competitiva, a fundacións, asociacións e institucións culturais, con ámbito de actuación supraprovincial e que desenvolvan as súas actividades en Galicia, para o seu funcionamento e a realización de programas culturais, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 20/05/2008

Advertidos erros na devandita orde, publicada no DOG nº 92, do mércores 14 de maio de 2008, é necesario efectuar a seguinte corrección no punto 1 do artigo 4º, onde di: «deberán presentar a correspondente solicitude no prazo dun mes contado a partir do seguinte ao da publicación desta orde», debe dicir: «deberán presentar a correspondente solicitude no prazo dun mes contado a partir do día seguinte ao da publicación desta orde».
CORRECCIÓN de erros.-Orde do 23 de abril de 2008 pola que se exclúe do catálogo de montes de utilidade pública da provincia de Lugo, o monte Xan Foucín, sito no concello da Pontenova (Lugo).
CONSELLERÍA DO MEDIO RURAL — III. OUTRAS DISPOSICIÓNS — 15/05/2008

Advertido un erro na antedita orde publicada no Diario Oficial de Galicia nº 84, do 2 de maio de 2008, cómpre efectuar na páxina 7.790 a seguinte rectificación:
Na primeira columna, na cuarta liña do primeiro parágrafo onde di: «número 38»; debe dicir: «número 38-A».
Na segunda columna, no artigo único, onde di: «Número: 38»; debe dicir: «Número 38-A».
CORRECCIÓN de erros.-Resolución do 24 de marzo de 2008 pola que se fan públicas as segundas anualidades concedidas pola Orde do 22 de agosto de 2007 da convocatoria das axudas para a consolidación e a estruturación de unidades de investigación competitivas do sistema universitario de Galicia do ano 2007, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/2008

Advertidos erros na devandita orde, publicada no DOG nº 69, do 10 de abril de 2008, cómpre facer as seguintes correccións:
Na páxina 6.217, punto primeiro, número 1, liñas 5 e 29 da táboa, onde di:
Ver referencia pdf "09300D010P032.PDF"
Debe dicir:
Ver referencia pdf "09300D010P032.PDF"
RESOLUCIÓN do 25 de abril de 2008 pola que se lles dá publicidade aos beneficiarios das axudas concedidas polo Instituto Galego de Promoción Económica (Igape) durante o primeiro trimestre de 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/05/2008

De conformidade co disposto no artigo 15 da Lei 9/2007, do 13 de xuño, de subvencións de Galicia e no artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando o beneficiario, a finalidade, a contía e a aplicación orzamentaria.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o primeiro trimestre de 2008, que figura como anexo I.
Segundo.-Dar publicidade á relación de beneficiarios das axudas concedidas polo Igape en vía de recurso durante o primeiro trimestre de 2008, que figura como anexo II.
Santiago de Compostela, 25 de abril de 2008.
Álvaro Álvarez-Blázquez Fernández
Director xeral do Instituto Galego
de Promoción Económica
Ver referencia pdf "09300D014P062.PDF"
CORRECCIÓN de erros.-Orde do 29 de novembro de 2007 pola que se resolve a convocatoria de bolsas de nova adxudicación para a realización de estudos de terceiro ciclo nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/2008

Advertido erro no texto da citada orde, publicada no DOG nº 237, do luns, 10 de decembro de 2007, é necesario publicar a corrección seguinte:
Na páxina 19.415 debe incluírse:
«Núm. expte.: 2007/000514-0.
Solicitante: Nicolaita, Oana.
DNI/CIF: X7174805R.
Univ. onde se titulou: UDC.
Univ. onde solicita 3º ciclo: UDC.
Titulación: lic. Filoloxía inglesa.
Nota media final ponderada: 1,4539».
Que pasa a ocupar o posto número 17, na relación de bolseiros suplentes de Humanidades.
RESOLUCIÓN do 30 de abril de 2008, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se anuncia a exposición das listas definitivas de admitidos e excluídos para realizar as probas.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 15/05/2008

Por Resolución do 31 de xaneiro de 2008, da Dirección Xeral de Transportes, convocáronse as probas para a constatación da capacitación profesional para o exercicio da actividade de transporte interior e internacional de mercadorías e transporte interior e internacional de viaxeiros.
Con data do 8 de abril de 2008 expuxéronse as relacións provisionais de aspirantes admitidos e excluídos para realizar as probas. Unha vez transcorrido o prazo de dez días hábiles sinalados pola convocatoria para facer alegacións a esas listas e emendar, se é o caso, as deficiencias detectadas, o tribunal, en sesión celebrada o 30 de abril de 2008, acordou o seguinte:
Primeiro.-Aprobar as listas definitivas de admitidos e excluídos para as probas de constatación da capacitación profesional para o exercicio das actividades de transporte, tanto na modalidade de viaxeiros como na de mercadorías.
Segundo.-Expoñer as devanditas listas nos mesmos lugares e polos mesmos medios nos que se expuxeron as listas provisionais, isto é, nos taboleiros de anuncios da Dirección Xeral de Transportes e dos servizos provinciais de Transportes, e na páxina web da Consellería de Política Territorial, Obras Públicas e Transportes (
http://www.cptopt.xunta.es/portal/cidadan/lang/gl/pid/109
).
Terceiro.-De acordo coa base quinta, punto 4, da resolución de convocatoria, os solicitantes excluídos poderán solicitar a devolución dos dereitos de exame presentando o anexo II da devandita resolución no prazo dun mes desde a publicación desta resolución no Diario Oficial de Galicia.
Cuarto.-Publicar os acordos anteriores no Diario Oficial de Galicia.
Contra esta resolución pode interpoñerse recurso de alzada ante a directora xeral de Transportes no prazo dun mes contado a partir do día seguinte ao da súa publicación no Diario Oficial de Galicia. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 30 de abril de 2008.
Antón García Río
Presidente do tribunal
RESOLUCIÓN do 30  de abril  de 2008  pola que se fan públicas as subvencións concedidas ás organizacións de consumidores no marco da resolución do Instituto Galego de Consumo do 28  de decembro de 2007 (Diario Oficial de Galicia número 11, do 16 de xaneiro seguinte) pola que se convoca e regula a concesión de subvencións para o ano 2008 en materia de consumo ás organizacións de consumidores da Comunidade Autónoma de Galicia.
INSTITUTO GALEGO DE CONSUMO — III. OUTRAS DISPOSICIÓNS — 16/05/2008

Na súa virtude, de acordo co establecido no artigo 21 das bases da citada convocatoria,
RESOLVO:
Facer públicas as subvencións concedidas ás organizacións de consumidores e usuarios da Comunidade Autónoma de Galicia para o desenvolvemento da súa actividade de defensa e protección dos dereitos dos consumidores e usuarios durante o ano 2008, aos beneficiarios que se relacionan no anexo desta resolución e nas contías que se sinalan.
Santiago de Compostela, 30 de abril de 2008.
Emilio Nogueira Moure
Presidente do Instituto Galego de Consumo
ANEXO
Organizacións de consumidores e usuarios beneficiarias das subvención para o desenvolvemento da súa actividade de defensa e protección dos dereitos dos consumidores e usuarios durante o ano 2008
Ver referencia pdf "09400D014P065.PDF"
RESOLUCIÓN do 8 de abril de 2008, da Dirección Xeral de Patrimonio Cultural, pola que se inscribe a Asociación Jacobea de Albacete-AJAB no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 16/05/2008

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Jacobea de Albacete-AJAB, con data do 31 de marzo de 2008.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23º do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles.»
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Jacobea de Albacete-AJAB quede inscrita no Rexistro de Entidades de Promoción do Camiño de Santiago co número 175.
Santiago de Compostela, 8 de abril de 2008.
Felipe Arias Vilas
Director xeral de Patrimonio Cultural
CORRECCIÓN de erros.-Orde do 23 de abril de 2008 pola que se modifica a do 21 de setembro de 2007, na que se establecen as bases reguladoras da concesión, en réxime de concorrencia competitiva, de axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal, da Consellería do Medio Rural, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 16/05/2008

Advertidos erros na Orde do 23 de abril de 2008, publicada no DOG nº 83, do 30 de abril, cómpre realizar as seguintes correccións:
Na páxina 7.704, no artigo 2º, onde di: «Introdúcense as seguintes modificacións da Orde do 21 de setembro de 2008», debe dicir: «Introdúcense as seguintes modificacións da Orde do 21 de setembro de 2007».
Na páxina 7.707, na modificación décimo cuarta da Orde do 21 de setembro de 2007, onde di: «Xúntase a esta orde os formularios dos anexos IV, V (necesarios para solicitar a axuda), e VI (cuxos modelos son os que empregarán as entidades beneficiarias á hora de solicitar o pagamento e xustificar a axuda)», debe dicir: «Xúntase a esta orde os formularios dos anexos I, II, III, IV, V (necesarios para solicitar a axuda), e VI (cuxos modelos son os que empregarán as entidades beneficiarias á hora de solicitar o pagamento e xustificar a axuda)».
Proceder á publicación dos anexos I, II e III que, por erro, non foron incluídos coa publicación da orde no DOG do 30 de abril de 2008.
Ver referencia pdf "09400D007P031.PDF"
ORDE do 16 de abril de 2008 pola que se declara o alleamento de dous inmobles situados no concello de Boimorto, antigas casetas de legoeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/05/2008

A Comunidade Autónoma de Galicia é titular das antigas casetas de legoeiros do concello de Boimorto en virtude do Real decreto 2708/1983 sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros ... anexas ás estradas transferidas».
Unha vez obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar o seu alleamento de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase o alleamento dos inmobles que se describen a continuación:
-Edificio de planta baixa de 147 m2 sobre un soar dunha superficie total de 393 m2, p.k. 23,150 da actual estrada AC 840, antiga C-540, Betanzos-Agolada, hoxe lugar de Algalia nº 9 parroquia de Dormeá do concello de Boimorto (A Coruña) que estrema: norte e leste Manuel Gómez Gómez; sur, estrada AC-234, Arzúa-As Corredoiras; e oeste con estrada da súa situación AC-840. Inscrito no Rexistro da Propiedade de Arzúa ao tomo 720, libro 60, folio 16, predio nº 8.472. Referencias catastrais 15010A018002680000KH e 001001300NH76A0001AE.
-Edificio de planta baixa de 109 m2 sobre un soar duns 343 m2 situado na estrada AC-234 (Arzúa-As Corredoiras), p.k. 9,350, lugar de Bieite número dous, do concello de Boimorto (A Coruña) que estrema: norte, Ricardo Vázquez Penas; sur, estrada de situación AC-234 e Mª José López Lago; leste estrada AC-234; oeste, Mª José López Lago. Inscrito no Rexistro da Propiedade de Arzúa ao tomo 720, libro 60, folio 15, predio nº 8.471, inscrición primeira. Referencias catastrais 15010A021001230000KF e 000700700NH76A0001UE.
Santiago de Compostela, 16 de abril de 2008.
P.D. (Orde 18-9-2006)
Inmaculada Viña Carregal
Secretaria xeral e do Patrimonio da Consellería
de Economía e Facenda
DECRETO 92/2008, do 17 de abril, polo que se acorda a aceptación da cesión dunha parcela de 16 m2 de titularidade do Concello de Riós para destinala á instalación dunha estación operativa da rede de alerta de avisos agrícolas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/05/2008

Con data do 26 de outubro de 2007, o Pleno do Concello de Riós, en sesión extraordinaria acordou ceder unha parcela de 16 m2 de superficie sita no concello de Riós á Comunidade Autónoma de Galicia para a instalación dunha estación operativa da rede de avisos agrícolas, ou observatorio agrícola, por un prazo de 30 anos.
De acordo co disposto no artigo 16, 17.1º e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34.1º e 38 do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día dezasete de abril de dous mil oito,
DISPOÑO:
Artigo 1º
Aceptar a cesión, mediante a formalización dun contrato de comodato, feita polo Concello de Riós do terreo que a continuación se describe:
Terreo de 16 m2 de superficie encravado no predio As Moreiras, propiedade do Concello de Riós en virtude de escritura de agrupación e segregación do 26 de maio de 2005 outorgada ante o notario Alfonso Castro Lago, con numero de protocolo 644.
Inscrita no Rexistro da Propiedade de Verín como predio número 15743, folio 203, libro 98, tomo 701.
Referencia catastral do predio en que está encravada a parcela de 16 metros cadrados: 32072A180000960000MS.
Artigo 2º
O destino do inmoble será a instalación dunha estación operativa da rede de alerta de avisos agrícolas no concello de Riós.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización do comodato no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, dezasete de abril de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 4 de abril de 2008 pola que se autoriza o cambio de titularidade do centro privado Reyblanc de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/05/2008

Examinado o expediente iniciado polo centro privado Reyblanc de Santiago de Compostela (A Coruña) en que solicita o cambio de titularidade do devandito centro.
O centro privado Reyblanc de Santiago de Compostela conta con autorización para impartir un ciclo formativo de grao medio de perrucaría.
Resultando que, mediante escritura pública notarial, María Reyes Guimarey Blanco cede a súa titularidade, para todos os efectos, a Reyblanc Centros de Formación, S.L., aceptando esta a dita cesión.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado Reyblanc de Santiago de Compostela, código 15032522, a favor de Reyblanc Centros de Formación, S.L., con todos os dereitos e as obrigas contraídas pola cesionista María Reyes Guimarey Blanco, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Inscribir esta modificación no rexistro de centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 4 de abril de 2008.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Resolución do 13 de marzo de 2008 pola que se publican as subvencións concedidas ao abeiro da Orde do 31 de xaneiro de 2007 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/05/2008

Advertido un erro na resolución antes citada, publicada no Diario Oficial de Galicia nº 76, do 21 de abril de 2008, cómpre facer a seguinte corrección:
-Na táboa que figura no anexo correspondente a «Subvencións para gasto  correntes. Servizos sociais de atención primaria», engádense os datos dos seguintes beneficiarios das subvencións que non foron recollidos:
ORDE do 14 de abril de 2008 pola que se modifica a do 16 de marzo de 2006 e se dispón o cesamento, por petición propia, dun membro do Consello Asesor do Sistema Sanitario de Galicia.
CONSELLERÍA DE SANIDADE — II. AUTORIDADES E PERSOAL — 13/05/2008

Pola Orde do 16 de marzo de 2006 (DOG do 22 de marzo) faise pública a composición do Consello Asesor do Sistema Sanitario de Galicia.
De conformidade co artigo 8 b) do Regulamento de réxime interno do Consello Asesor do Sistema Sanitario de Galicia, os membros deste consello perderán a súa condición de tales pola renuncia expresa presentada por medio de escrito dirixido á presidenta do consello.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, e a Orde do 25 de maio de 2005, pola que se regula a composición, organización e funcionamento do Consello Asesor do Sistema Sanitario de Galicia,
DISPOÑO:
Artigo único.-Cesa como membro do Consello Asesor do Sistema Sanitario de Galicia a persoa que se cita no anexo esta orde.
Santiago de Compostela, 14 de abril de 2008.
María José Rubio Vidal
Conselleira de Sanidade
ANEXO
Membro cesante do Consello Asesor do Sistema Sanitario de Galicia.
Arturo Varela Freijanes - vogal do Consello Asesor.
Ver referencia pdf "09100D003P008.PDF"
CORRECCIÓN de erros.-Resolución do 15 de abril de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados confondos do Instituto de Crédito Oficial (ICO) ao abeiro das liñas ICO 2008, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/05/2008

Advertido o erro na corrección desta norma, publicada no Diario Oficial de Galicia número 86, do martes 6 de maio de 2008, cómpre rectificala do xeito seguinte:
Na liña 21 do parágrafo de corrección, correspondente ao artigo 14º, quérense corrixir os puntos «1, 2, 3.» e omitiuse o punto 4, polo que a corrección debe cambiar «1., 2., 3., 4.» por: «14.1., 14.2., 14.3., 14.4.»
SERVICIO GALEGO DE PROMOCIÓN DA IGUALDADE DO HOME E DA MULLER
ORDE do 16 de abril de 2008 pola que se fixa o prezo de venda ao público da publicación Cooperativas de Galicia. Informe de síntese. 2005.
CONSELLERÍA DE TRABALLO — III. OUTRAS DISPOSICIÓNS — 09/05/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.
1.-Queda aprobado o prezo de venda ao público da publicación editada por esta consellería e que se relaciona no anexo.
2.-Este prezo entenderase, se é o caso, con IVE incluído.
Santiago de Compostela, 16 de abril de 2008.
Ricardo Jacinto Varela Sánchez
Conselleiro de Traballo
ANEXO
Cooperativas de Galicia. Informe de síntese. 2005: 5 euros.
DECRETO 99/2008, do 15 de maio, polo que se encarga do despacho de asuntos da Presidencia, durante a ausencia do seu titular, ao vicepresidente da Igualdade e do Besnestar.
PRESIDENCIA — II. AUTORIDADES E PERSOAL — 16/05/2008

Con motivo da viaxe do presidente da Xunta de Galicia á República Arxentina e á República Federativa do Brasil é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Arxentina e á República Federativa do Brasil, encárgaselle o despacho de asuntos da Presidencia, desde o día 16 de maio ata o su regreso, ao vicepresidente da Igualdade e do Benestar.
Santiago de Compostela, quince de maio de dous mil oito.
Emilio Pérez Touriño
Presidente
CORRECCIÓN de erros.-Orde do 11 de abril de 2008 pola que se establecen as bases reguladoras dos programas para o fomento da estabilidade no emprego, cofinanciados polo Fondo Social Europeo e se procede á súa convocatoria para o ano 2008.
CONSELLERÍA DE TRABALLO — III. OUTRAS DISPOSICIÓNS — 23/05/2008

Advertidos erros na citada orde, publicada no Diario Oficial de Galicia do venres, 25 de abril de 2008, é necesario efectuar as seguintes correccións:
Na páxina 7.328, na base décima, punto 1.a) e 1.b), onde di:
«1.a).........na base novena punto 1.........-
1.b).........na base novena punto 2...........».
Debe dicir:
«1.a).........na base novena punto 2.........-
1.b).........na base novena punto 1...........».
RESOLUCIÓN do 15 de maio de 2008 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración subscritos por este organismo no primeiro cuadrimestre do ano 2008.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/05/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos por este organismo autónomo no primeiro cuadrimestre do ano 2008 e que se relacionan no anexo a esta resolución.
Santiago de Compostela, 15 de maio de 2008.
Carlos Suárez-Mira Rodríguez
Director da Escola Galega de Administración Pública
Ver referencia pdf "10200D008P013.PDF"
RESOLUCIÓN do 15 de maio de 2008 pola que se fai pública a concesión de dúas bolsas de formación en linguaxe administrativa galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/05/2008

A resolución da Escola Galega de Administración Pública do 28 de novembro de 2007 (DOG nº 237, do 10 de decembro) aproba as bases reguladoras e procede á convocatoria de dúas bolsas de formación en linguaxe administrativa galega.
En virtude do disposto na base novena desta resolución, e tendo en conta a proposta da comisión de avaliación e selección prevista na base sexta da referida convocatoria, a dirección deste organismo
RESOLVE:
Primeiro.-Ordenar a publicación no Diario Oficial de Galicia da identidade das persoas beneficiarias das bolsas e o importe da axuda concedida.
Estes datos xúntase como anexo.
Segundo.-No caso de producirse a renuncia a esta bolsa, de acordo co establecido na base décimo terceira, será adxudicada ao/á candidato/a que corresponda, segundo a orde de puntuación, dos/das que figuran na listaxe de reserva publicada na páxina web oficial da EGAP.
Santiago de Compostela, 15 de maio de 2008.
Carlos Suárez-Mira Rodríguez
Director da Escola Galega de Administración Pública
ANEXO
NIF: 76969604-N.
Adxudicatario: Anxo Manuel Otero Montero.
Importe: 14.400 .
NIF: 44468612-K.
Adxudicataria: Isabel Giráldez Arias.
Importe: 14.400 .
CORRECCIÓN de erros.-Orde do 5 de maio de 2008 pola que se ditan instrucións para a elaboración dos orzamentos xerais da Comunidade Autónoma de Galicia para o ano 2009.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/05/2008

Advertidos erros na devandita orde, publicada no Diario Oficial de Galicia nº 86, do 6 de maio, cómpre facer as seguintes correccións:
Na páxina 7.994, no capítulo VII, artigo 70, concepto 700, onde di: «01 Fondo de Compensación», debe dicir: «700.1 Fondo de Compensación» e onde di: «02 Fondo complementario», debe dicir: «700.2 Fondo complementario».
Na páxina 7.999, no programa 422C, onde di: «Ensino universitaro», debe dicir: «Ensino universitario».
Na páxina 8.003, ao final da sección 11, engadirase o «Ente público.-Instituto Galego de Calidade Alimentaria» e a «Sociedade Mercantil.-S.A. Xestora do Banco de Terras de Galicia». Na sección 13 eliminarase a «Fundación Pública. Foro Permanente Galego Iberoamericano da Saúde».
Na páxina 8.004, na sección 14, onde di: «Ente público. Instituto Tecnolóxico do Mar.», debe dicir: «Ente público. Instituto Tecnolóxico para o Control do Medio Mariño de Galicia».
Na páxina 8.007, no anexo VI, onde di: «-Proposta de gasto.», debe dicir: «-Propostas de gasto.».
Na páxina 8.009, no cadro «4. Medios persoais» «-Consellería» e tamén no cadro «-Organismo autónomo», onde di: «Subgrupo A1», debe dicir: «Subgrupo A1», onde di: «Subgrupo A2», debe dicir: «Subgrupo A2», onde di: «Subgrupo C», debe dicir: «Subgrupo C1» e onde di: «Subgrupo C2», debe dicir: «Subgrupo C2».
CORRECCIÓN de erros.-Orde do 7 de marzo de 2008 pola que se establecen as bases reguladoras das axudas para a conservación e o fomento dos recursos zooxenéticos autóctonos de Galicia, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 28/05/2008

Advertido erro na devandita orde publicada no Diario Oficial de Galicia, nº 52, do 13 de marzo, cómpre facer a seguinte corrección:
Na páxina 4.425, no anexo III, táboa de conversión en UGM (unidades de gando maior), da Orde do 7 de marzo, onde di «Vacúns machos e femias ata 6 meses: 1 UGM», debe dicir «Vacúns machos e femias ata 6 meses: 0,2 UGM».
CORRECCIÓN de erros.-Orde do 28 de abril de 2008 pola que se modifica a do 15 de xullo de 1987 sobre as condicións que terán que cumprir para acollerse á denominación Viño da Terra Val do Miño-Ourense os viños elaborados nesa bisbarra.
CONSELLERÍA DO MEDIO RURAL — III. OUTRAS DISPOSICIÓNS — 23/05/2008

Advertido erro na Orde do 28 de abril de 2008, publicada no DOG nº 89, do 9 de maio, cómpre realizar a seguinte corrección:
Na páxina 8.350, na disposición transitoria primeira, onde di: «Non obstante o disposto no artigo 12 da Orde do 15 de xullo de 1987, na súa redacción dada nesa orde, ata o 31 de xullo de 2009 non será de aplicación...», debe decir: «Non obstante o disposto no artigo 12 da Orde do 15 de xullo de 1987, na súa redacción dada nesta orde, ata o 31 de xullo de 2010 non será de aplicación...».
DECRETO 104/2008, do 8 de maio, polo que se afecta unha parcela situada en Ombreiro (Lugo), para usos relacionados co servizo de prevención e defensa contra incendios forestais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/05/2008

A Consellería de Medio Rural solicitou da Secretaría Xeral e do Patrimonio, o uso dunha parcela situada no lugar de Ombreiro (Lugo) destinada no seu día a campo de tiro, o que determinou, ao abeiro do disposto no artigo 9 da Lei 3/1985, do 12 de abril, a incoación dun procedemento de afectación.
A incoación do expediente de afectación tramitouse segundo o disposto nos artigos 9 da citada Lei 3/1985, do 12 de abril, e 10, 11, 12, 13 do Decreto 50/1989, do 9 de marzo, polo que se aproba o seu regulamento.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do oito de maio de dous mil oito,
DISPOÑO:
Artigo 1º.-Acórdase a afectación dunha parcela de 15.728 m2 situada en Ombreiro, Lugo, que linda ao norte coas parcelas de M. Martínez Ceide e outros; ao sur coa de Manuel López Castro e outros; ao leste coa de Bienvenido López López e Manuel Devesa e oeste parcela de herdeiros de Decoroso Gómez Alba e outros. Referencia catastral: 000202100PH16E0001IT. Inscrita no Rexistro da Propiedade de Lugo no predio 26.945, tomo 1.063, libro 624, folio 34.
Artigo 2º.-A dita parcela quedará integrada no dominio público para fins propios do servizo de prevención e defensa contra incendios forestais e adscrita á Consellería do Medio Rural a quen lle corresponderán as facultades de administración, xestión e conservación.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade do presente decreto.
Santiago de Compostela, oito de maio de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 16 de maio de 2008 pola que se convoca un curso de especialización de formadores de educación viaria para nenos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 27/05/2008

Dentro das actividades programadas para o ano 2008 e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso de especialización de formadores de educación viaria para nenos, que deberá desenvolverse conforme as seguintes bases:
Obxectivos.
-Iniciar ou perfeccionar nas técnicas de educación viaria aos membros dos corpos de policía local que ben se incorporen á tarefa de formadores de educación viaria, ou a veñan xa desempeñando.
-Coñecer os procedementos e metodoloxías máis adecuadas para desenvolver adecuadamente as funcións de formadores en educación viaría.
Destinatarios.
Membros dos corpos de policía local de Galicia, que non tivesen feito con anterioridade este curso ou semellante.
Inscrición.
A inscrición dos participantes será totalmente gratuíta.
Prazas.
27 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo, na que deberá constar necesariamente a sinatura da autoridade da que dependa.
2. O prazo para a presentación de instancias rematará o día 6 de xuño ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (Fax: 886 206 122);, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
4. Por correo electrónico a través da páxina web
http://agasp.xunta.es
, poderá adiantarse a preinscrición, sen prexuízo da remisión e acreditación por fax.
Datas.
O curso realizarase do 16 ao 19 de xuño das 9.00 ás 14.00 horas, cunha duración de 20 horas lectivas.
Contido.
-O papel da policía local na educación viaria.
-Planificación, proxectos e programación.
-Educación infantil, familia - escola.
-Guía de educación viaria para nenos.
-Recursos didácticos e fundamentos psicolóxicos na educación viaria.
Relación de admitidos.
A relación de admitidos farase pública o día 11 de xuño a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 206 117/118.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a este.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 16 de maio de 2008.
P.S. (Disp. 1ª Orde 31-1-2008; DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "10100D009P023.PDF"
RESOLUCIÓN do 12 de maio de 2008 pola que se lles dá publicidade aos convenios de colaboración subscritos por este ente público no primeiro cuadrimestre do ano 2008.
CENTRO INFORMÁTICO PARA A XESTIÓN TRIBUTARIA, ECONÓMICO-FINANCEIRA E CONTABLE — III. OUTRAS DISPOSICIÓNS — 26/05/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública Galega, acórdase dar publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos polo Centro Informático para a Xestión Tributaria, Económico-Financeira e Contable (Cixtec) nos meses de xaneiro, febreiro, marzo e abril do ano 2008, e que se relacionan no anexo a esta resolución.
ANEXO
Nº 1.
Título:acordo de desenvolvemento para a adhesión do Cixtec ao Convenio entre a Xunta de Galicia e a Fábrica Nacional de Moeda e Timbre (FNMT) Real Casa da Moeda, para a prestación de servizos de certificación de sinatura electrónica e outros servizos relativos á administración electrónica.
Obxecto: a adhesión ao mencionado convenio para a prestación de servizos de certificación de sinatura electrónica e outros servizos relativos á administración electrónica.
Sinatura: 28 de xaneiro de 2008.
Importe: 20.539,66 .
Nº 2.
Título: convenio marco de colaboración entre o Centro Informático para a Xestión Tributaria, Económico-Financeira e Contable (Cixtec) e a Fundación I+D del Software Libre.
Obxecto: regulamentar a colaboración entre o Cixtec e a Fundación I+D del Software Libre co fin de desenvolver en común proxectos, estudos e actividades, que se concretará en cada caso mediante acordos específicos e que serán considerados como anexos a este convenio marco.
Sinatura: 17 de xaneiro de 2008.
Importe: 0 .
Santiago de Compostela, 12 de maio de 2008.
Gonzalo Gómez Montaña
Director xeral do Centro Informático para a Xestión Tributaria, Económico-Financeira e Contable
ORDE do 29 de abril de 2008 pola que se fixa o prezo de venda ao público da publicación Plan de Galicia sobre drogas 2007-2009.
CONSELLERÍA DE SANIDADE — III. OUTRAS DISPOSICIÓNS — 27/05/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 29 de abril de 2008.
Mª José Rubio Vidal
Conselleira de Sanidade
ANEXO
Plan de Galicia sobre drogas 2007-2009: 10 euros.
ORDE do 20 de maio de 2008 pola que se modifican os importes establecidos no artigo 9 da Orde do 28 de decembro de 2007 pola que se regula a concesión de subvencións aos concellos de Galicia para a redacción de instrumentos de planeamento urbanístico, durante o ano 2008.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 26/05/2008

A Orde do 28 de decembro de 2007 pola que se regula a concesión de subvencións aos concellos de Galicia para a redacción de instrumentos de planeamento urbanístico, durante o ano 2008, establece no seu artigo 9.1º o orzamento total de 16.500.000 euros para o financiamento das actuacións.
As solicitudes presentadas polos concellos superan a cantidade estipulada, polo que procede incrementar as contías establecidas no citado artigo 9.1º da citada disposición.
Por todo o exposto, en uso das facultades que me foron conferidas,
DISPOÑO:
Artigo único.-Ao abeiro do disposto no artigo 31 da Lei 9/2007, do 13 de xuño, de subvencións de Galicia, modifícase o punto 1 do artigo 9 da Orde do 28 de decembro de 2007 pola que se regula a concesión de subvencións aos concellos de Galicia para a redacción de instrumentos de planeamento urbanístico, durante o ano 2008, que queda redactado como segue:
«As subvencións outorgadas conforme o disposto nesta orde serán financiadas con cargo á aplicación orzamentaria 08.02.521A.760.0 dos orzamentos xerais da Comunidade Autónoma de Galicia para o ano 2008, destinándose para tal finalidade un total de vinte e seis millóns cincocentos cincuenta e un mil seiscentos vinte e tres euros con vinte e oito céntimos (26.551.623,28 ), distribuídos nas seguintes anualidades:
-2008: 5.899.821,34 .
-2009: 6.099.803,54 .
-2010: 5.551.999,40 .
-2011: 4.939.999,50 .
-2012: 4.059.999,50 ».
Santiago de Compostela, 20 de maio de 2008.
Mª José Caride Estévez
Conselleira de Política Territorial, Obras Públicas e Transportes
ORDE do 23 de abril de 2008 pola que se derroga a disposición transitoria da Orde do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña, para impartir as ensinanzas de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/05/2008

Examinado o expediente iniciado polo Concello da Coruña, titular da escola de educación infantil Castrillón, no que solicita o cesamento de actividades do 2º ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Resultando que o devandito centro obtivo autorización para impartir o 2º ciclo de educación infantil, mediante a Orde do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña, e que pola Orde do 10 de decembro de 2007 se autorizou o cesamento de actividades do 2º ciclo de educación infantil na escola de educación infantil Os Cativos da Coruña.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cesamento de actividades da escola de educación infantil Castrillón do Concello da Coruña, para impartir o segundo ciclo de educación infantil, nos termos que figuran no anexo desta orde.
Segundo.-Derrogar a disposición transitoria da Orde do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña, para impartir as ensinanzas de educación infantil.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 23 de abril de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: rúa José María Hernansaenz, s/n.
Código do centro: 15032467.
Denominación: escola de educación infantil Castrillón.
Titular: Concello da Coruña.
Autorización cesamento de actividades do 2º ciclo de educación infantil.
ACORDO da Mesa do Parlamento de Galicia, polo que se anuncia a convocatoria de bolsas para a realización de estudos de posgrao (máster, doutoramento ou investigación de posdoutoramento) en calquera das universidades e centros superiores de investigación de países da Unión Europea, para o curso académico 2008-2009 ou 2009-2010, nas áreas de ciencias sociais.
PARLAMENTO DE GALICIA — III. OUTRAS DISPOSICIÓNS — 29/05/2008

A Mesa do Parlamento de Galicia, na súa reunión do día 20 de maio de 2008, acordou a convocatoria de bolsas para a realización de estudos de posgrao (máster, doutoramento ou investigación de posdoutoramento) en calquera das universidades e centros superiores de investigación de países da Unión Europea, para o curso académico 2008-2009 ou 2009-2010, nas áreas de ciencias sociais (exclúense enxeñarías e arquitecturas), e aprobar as bases que regulan a súa concesión.
As bases reguladoras da concesión das bolsas están publicadas no Boletín Oficial do Parlamento de Galicia núm. 558, do 21 de maio de 2008, e na páxina web do Parlamento de Galicia.
Santiago de Compostela, 20 de maio de 2008.
Dolores Villarino Santiago
Presidenta
CORRECCIÓN de erros.-Resolución do 14 de maio de 2008 pola que se aproban e se publican as bases reguladoras das axudas deste instituto destinadas á bonificación de xuros de préstamos formalizados por titulares de explotacións gandeiras galegas ao abeiro da Orde APA/165/2008, do Ministerio de Medio Ambiente e Medio Rural e Mariño, instrumentadas mediante convenio coas entidades financeiras, e se procede á súa convocatoria para o exercicio 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/05/2008

Advertidos erros na referida resolución, publicada no DOG nº 98, do 22 de maio de 2008, procede facer a seguinte corrección:
-Na páxina 9.398, artigo 10º, onde di:
«O prazo máximo para notificar a resolución do procedemento será de tres meses a partir da data de presentación da solicitude de axuda no Igape. O citado prazo poderá...», debe dicir: «O prazo máximo para notificar a resolución do procedemento será de tres meses contados desde o día seguinte ao do remate do prazo de presentación de solicitudes. O citado prazo poderá...».
CORRECCIÓN de erros.-Orde do 3 de abril de 2008 pola que se recoñece unha escola de navegación de lecer.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/05/2008

Advertido erro na orde antes citada, publicada no Diario Oficial de Galicia nº 97, do 21 de maio de 2008, cómpre facer a seguinte corrección:
Na páxina 9.311, onde di: «....e coa denominación comercial Estévez Acuña, S.L., inscrita co nº XGEN037», debe dicir: «....e coa denominación comercial EA Náutica, inscrita co nº XGEN037».
RESOLUCIÓN do 9 de maio de 2008, da Secretaría Xeral da Consellería Cultura e Deporte, pola que se lles dá publicidade aos convenios de colaboración subscritos por esta consellería no primeiro cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 29/05/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esta obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Deporte nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 9 de maio de 2008.
Carlos Amoedo Souto
Secretario xeral da Consellería de Cultura
e Deporte
Ver referencia pdf "10300D007P032.PDF"
CORRECCIÓN de erros.-Resolución do 13 de maio de 2008, da Secretaría Xeral de Emigración, pola que se establecen e se regulan os programas de bolsas destinadas aos cidadáns galegos residentes no exterior para a realización de estudos universitarios e de formación profesional durante o curso académico 2008-2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/05/2008

O 19 de maio de 2008 publicouse no Diario Oficial de Galicia nº 95 a Resolución do 13 de maio de 2008, da Secretaría Xeral de Emigración, pola que se establecen e se regulan os programas de bolsas destinadas aos cidadáns galegos residentes no exterior para a realización de estudos universitarios e de formación profesional durante o curso académico 2008-2009. Advertido erro nela, cómpre facer a oportuna correción:
Na páxina 9.024, no artigo 14º, onde di:
«-Estudantes residentes en países europeos: 350 .
-Estudantes residentes no resto de países: 1.000 .»
Debe dicir:
«-Estudantes residentes en países europeos: máximo 350 .
-Estudantes residentes no resto de países: máximo 1.000 .»